Diari Oficial de la Generalitat Valenciana


Sumari del DOGV 5560, del 20-07-2007 (2007/9558)

RESOLUCIÓ de 17 de juliol de 2007, del director general de Relacions amb les Corts i Secretariat del Consell de la Conselleria de Presidència de la Generalitat, per la qual es disposa la publicació del Conveni de col·laboració entre el Ministeri de Cultura i l'Institut Valencià de Conservació i Restauració de Béns Culturals de la Generalitat Valenciana per a la realització de l'Inventari General de Béns Mobles en possessió d'institucions eclesiàstiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5560

Data del DOGV
:   20-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9558


Data del document
:   17-07-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià de Conservació i Restauració de Béns Culturals
    * propietat mobiliària
    * ben cultural
    * cooperació administrativa
    * propietat de béns
    * església
    * administració central

RESOLUCIÓ de 17 de juliol de 2007, del director general de Relacions amb les Corts i Secretariat del Consell de la Conselleria de Presidència de la Generalitat, per la qual es disposa la publicació del Conveni de col·laboració entre el Ministeri de Cultura i l'Institut Valencià de Conservació i Restauració de Béns Culturals de la Generalitat Valenciana per a la realització de l'Inventari General de Béns Mobles en possessió d'institucions eclesiàstiques. [2007/9558]  
El Ministeri de Cultura i l'Institut Valencià de Conservació i Restauració de Béns Culturals de la Generalitat Valenciana, han subscrit, després de la tramitació prèvia reglamentària, de 20 de juny de 2007, el Conveni de col·laboració per a la realització de l'Inventari General de Béns Mobles en possessió d'institucions eclesiàstiques, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar-lo en el Diari Oficial de la Comunitat Valenciana, queda en el Registre de Convenis amb el número 0992/2007, i figura com a annex d'esta resolució.  
València, 17 de juliol de 2007.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Ministeri de Cultura i l'Institut Valencià de Conservació i Restauració de Béns Culturals de la Generalitat Valenciana per a la realització de l'Inventari General de Béns Mobles en possessió d'institucions eclesiàstiques.  
Madrid i València, 20 de juny de 2007  
Reunits  
D'una part, Carmen Calvo Poyato, ministra de Cultura, en nom i representació de l'esmentat departament ministerial, en virtut del que establix l'article 13 de la Llei 6/1997, de 14 d'abril, d'Organització i Funcionament de l'administració General de l'Estat i d'acord amb l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999.   
D'una altra part, Alejandro Font de Mora Turón, conseller de Cultura, Educació i Esport de la Generalitat que actua com a president de l'Institut Valencià de Conservació i Restauració de Béns Culturals en virtut del que disposa l'article 5 de la Llei 5/1999, de 9 d'abril, de Creació de l'Institut Valencià de Conservació i Restauració de Béns Culturals i en l'exercici de les atribucions que l'esmentada llei li atorga.   
Exposen  
La seua voluntat de col·laborar en la millor protecció del patrimoni històric situat a la Comunitat Valenciana.   
L'àmbit d'esta col·laboració se centrarà en la recollida de dades que permeta elaborar l'Inventari General de Béns Mobles en possessió d'institucions eclesiàstiques, situats a la mencionada comunitat autònoma, a l'efecte de l'article 26 de la Llei 16/1985, de 25 de juny, del Patrimoni Històric Espanyol.  
La celebració d'estos convenis, el fonament legal dels quals es conté en l'article 26 de la Llei 16/1985, de 25 de juny, del Patrimoni Històric Espanyol, en la mesura que afecten béns en possessió d'institucions eclesiàstiques, ha d'entendre's sense perjuí del que disposa l'article XV de l'Acord entre l'Estat Espanyol i la Santa Seu sobre ensenyament i assumptes culturals de 3 de gener de 1979, que preveu la participació de l'església en les labors de catalogació dels seus béns.   
Que l'Institut Valencià de Conservació i Restauració de Béns Culturals és una entitat de dret públic, adscrita a la conselleria de Cultura, Educació i Esport de la Generalitat i que té com a objecte, segons establix la norma de creació, la protecció, difusió, conservació i restauració dels béns culturals que integren el patrimoni cultural valencià.   
En conseqüència, acorden el present conveni d'acord amb les següents   
Clàusules  
Primera. És objecte del present conveni la realització de l'Inventari General de Béns Mobles del Patrimoni Històric Espanyol en possessió d'institucions eclesiàstiques i té com a objecte omplir les fitxes processades que el Ministeri de Cultura ha elaborat per a la realització de l'Inventari General de Béns Mobles. Les fitxes omplides es referiran a objectes en què concórreguen les característiques assenyalades en l'apartat 1r de l'article 26 de la Llei 16/1985, del Patrimoni Històric Espanyol.   
Segona. L'Institut Valencià de Conservació i Restauració de Béns Culturals, es compromet a omplir les fitxes segons el que preveuen les normes específiques elaborades amb este fi per la Direcció General de Belles Arts i Béns Culturals.   
Les fitxes en qüestió es referiran a tots els objectes mobles d'interés artístic, històric, paleontològic, arqueològic, etnogràfic, científic o tècnic de singular rellevància que es troben en els immobles la relació dels quals s'acompanya, i que ha sigut proporcionada per la Generalitat.   
Tercera. L'Institut Valencià de Conservació i Restauració de Béns Culturals, s'obliga que el nombre de fitxes informatitzades a entregar a la Direcció General de Belles Arts i Béns Culturals serà de 2.800 fitxes. Estes fitxes seran remeses en els CD necessaris per a contindre la informació, si és possible, en l'aplicació informàtica proporcionada per l'esmentada direcció general.   
Cada una de les fitxes s'enviarà amb la seua documentació gràfica associada, digitalitzada, en color, format JPG, amb una mínima resolució de 3 megapíxels.   
A banda d'estos CD, s'enviarà una còpia en paper de cada una de les fitxes amb la seua documentació gràfica (en color).   
Al titular del bé se li entregarà, així mateix, una còpia impresa en paper de cada una de les fitxes informatitzades i una còpia en paper fotogràfic, en color, grandària 10 x 15 cm de la documentació gràfica associada a cada fitxa.   
A la Generalitat se li entregarà, almenys, còpia digitalitzada en CD que continga totes les fitxes realitzades i la documentació gràfica corresponent.   
Quarta. La quantitat que aportarà el Ministeri de Cultura a l'Institut Valencià de Conservació i Restauració de Béns Culturals, per cada fitxa omplida, inclosos els duplicats, les fotografies, així com còpia sobre suport informàtic serà de 33,06 euros, la qual cosa constituïx una quantitat total de noranta-dos mil cinc-cents seixanta-huit euros (92.568 euros) a transferir pel Ministeri de Cultura a càrrec del concepte pressupostari 620 del Programa 337 C.   
Serà l'Institut Valencià de Conservació i Restauració de Béns Culturals, d'acord amb la normativa d'aplicació, el que efectuarà les adjudicacions i contractacions corresponents.  
Quinta. L'Institut Valencià de Conservació i Restauració de Béns Culturals, s'obliga a presentar les còpies en paper, dins d'arxivadors de dimensions aproximades de 35 x 25 x 10 cm. Cada arxivador ha de contindre, a més, una relació en què s'arrepleguen les fitxes que conté, amb el número assignat per la comunitat autònoma a cada una d'estes, fent menció als béns mobles catalogats en estes, així com l'any de la campanya a què corresponguen.   
Els CD s'entregaran en caixes independents dels arxivadors.   
En cada fotografia digitalitzada i en les seues còpies en paper fotogràfic, i en cada fitxa informatitzada, així com en les seues corresponents còpies impreses en paper, haurà de figurar el número assignat per la comunitat autònoma, i caldrà indicar també les sigles de la Comunitat Valenciana.   
Sexta. L'Institut Valencià de Conservació i Restauració de Béns Culturals s'obliga a l'entrega de les fitxes degudament omplides, abans del 31 de desembre de 2006. Este termini es podrà prorrogar per un mes amb l'acord previ mutu d'ambdues parts.   
Sèptima. El present conveni té naturalesa administrativa, i és competent la jurisdicció contenciosa administrativa per a conéixer les qüestions que sorgisquen entre ambdós parts.  
Octava. El Ministeri de Cultura es compromet a abonar la quantitat total en una única entrega a partir de la firma del present conveni mitjançant transferència bancària al compte 2077/0025/52/1019518860 de l'Institut Valencià de Conservació i Restauració de Béns Culturals.  
Novena. El present conveni entrarà en vigor a partir de la seua firma. Per a una millor realització de l'objecte del conveni, les parts, de mutu acord podran modificar-lo.   
En prova de conformitat, firmen les parts al lloc i la data més amunt indicats.   
Pel Ministeri de Cultura: Carmen Calvo Poyato.  
Per l'Institut Valencià de Conservació i Restauració de Béns Culturals de la Generalitat: Alejandro Font de Mora Turón.